b'\n_START_ARTICLE_\nHelga Ast\n_START_PARAGRAPH_\nHelga Ast (neiuna Helga Raag; s\xc3\xbcndinud 7. juulil 1921 Tartus) on eesti arst._NEWLINE_Ta l\xc3\xb5petas aastal 1940 Elfriede Lenderi T\xc3\xbctarlaste Erag\xc3\xbcmnaasiumi. Samal aastal astus ta Tartu \xc3\x9clikooli arstiteaduskonda, kus sai \xc3\xb5ppida aastani 1943._NEWLINE_Aastal 1943 p\xc3\xb5genes koos abikaasaga Soome, aastal 1944 Soomest Rootsi, aastal 1948 Rootsist Brasiiliasse (Rio de Janeirosse, kus abikaasa l\xc3\xb5petas \xc3\xbclikooli loomaarstina), kus elasid aastani 1955. Aastast 1955 asusid nad Kanadasse, Montreali, kus ta l\xc3\xb5petas McGilli \xc3\xbclikooli arstiteaduskonna ja \xc3\xb5ppis edasi ps\xc3\xbchhiaatriks. Ps\xc3\xbchhiaatrina t\xc3\xb6\xc3\xb6tas ta 20 aastat, kuni pensionile minekuni._NEWLINE_Aastal 1997 elas ta Montrealis.\n_START_SECTION_\nIsiklikku\n_START_PARAGRAPH_\nTa oli abielus loomaarsti ja viroloogi Orvo Astiga, neil s\xc3\xbcndis t\xc3\xbctar.'